**POGODBA DRSII št. \_\_\_\_\_\_\_\_\_\_\_\_\_\_\_\_**

**Pogodba izvajalca št. \_\_\_\_\_\_\_\_\_\_\_\_\_\_**

**Republika Slovenija, Ministrstvo za infrastrukturo, Direkcija RS za infrastrukturo,** Tržaška 19, 1000 Ljubljana, z davčno številko 75827735, matično številko 5300177000, ki jo zastopa direktorica Ljiljana Herga, univ. dipl. inž. geol..(v nadaljevanju: naročnik)

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, z davčno številko \_\_\_\_\_\_\_\_, matično številko \_\_\_\_\_\_\_\_, ki ga zastopa direktor \_\_\_\_\_\_\_\_\_\_\_\_\_\_\_\_\_ (v nadaljevanju: izvajalec)

skleneta

**POGODBO O IZVEDBI JAVNEGA NAROČILA**

Izvajanje zunanje kontrole kakovosti v okviru nadgradnje železniške proge št. 50 na medpostajnem odseku Ljubljana - Brezovica

I. UVODNA DOLOČBA

Pogodbeni stranki uvodoma ugotavljata, da je bil izvajalec izbran na podlagi izvedenega postopka v skladu z določili Zakona o javnem naročanju po odprtem postopku na podlagi odločitve naročnika št. \_\_\_\_\_\_\_\_ z dne \_\_\_\_\_\_\_\_\_\_.

II. PREDMET POGODBE

Predmet pogodbe je »Izvajanje zunanje kontrole kakovosti v okviru nadgradnje železniške proge št. 50 na medpostajnem odseku Ljubljana - Brezovica«.

Podrobnejši opis del je razviden iz specifikacije naročila in razpisne dokumentacije, ki je priloga te pogodbe.

Izvajalec bo izvršil pogodbena dela v skladu in v obsegu, kot izhaja iz naslednjih dokumentov:

* pogodba, katere del je tudi razpisna dokumentacija – v celoti,
* ponudba št. ………………………… z dne ………. s predračunom izvajalca in vsemi

 ostalimi prilogami ponudbe.

**III. POGODBENA VREDNOST DEL**

Pogodbena vrednost del iz 2. člena te pogodbe skupaj znaša brez davka na dodano vrednost \_\_\_\_\_\_\_\_\_\_\_\_EUR in z davkom na dodano vrednost \_\_\_\_\_\_\_\_\_\_\_\_\_EUR (z besedo\_\_\_\_\_\_\_\_\_\_\_\_\_\_\_\_\_\_\_).

Pogodbena vrednost del je dogovorjena po načelu »skupaj dogovorjena cena« in vključuje tudi vrednost presežnih in manjkajočih del ter vrednost nepredvidenih del, za katere je ponudnik vedel ali bi moral vedeti, da se morajo izvesti. Cene so fiksne in nespremenljive.

Ponudba izvajalca št. \_\_\_\_\_\_\_\_\_\_\_\_\_\_ z dne \_\_\_\_\_\_\_\_\_, je sestavni del te pogodbe.

IV. IZVEDBENI ROK

Izvajalec se obvezuje pričeti z izvajanjem s to pogodbo prevzetih del takoj po uvedbi v delo.

Rok dokončanja del je usklajen s pogodbenim rokom za izvedbo del pri nadgradnji medpostajnega odseka Ljubljana – Brezovica.

Rok oddaje poročil je 3 dni pred izvedbo tehničnega pregleda za posamezen objekt ali traso, za katerega se poročila predajajo.

Rok za izvedbo vseh del na posameznem objektu ali trasi pa je 4 mesece po končanju gradbenih del na posameznem objektu ali trasi.

Rok dokončanja vseh del je predvidoma 17 mesecev od uvedbe izvajalca v delo.

Rok dokončanja vseh del pomeni uspešno opravljen prevzem vseh del zunanje kontrole s strani naročnika ob izdaji potrdila o prevzemu del.

**V. OBVEZNOSTI IN ODGOVORNOSTI NAROČNIKA**

Naročnik je dolžan ob uvedbi v delo izročiti izvajalcu vso dokumentacijo za izvedbo predmeta pogodbe, s katero razpolaga.

Naročnik se obvezuje, da bo izpolnjeval vse predvidene obveznosti v skladu s pogodbo.

**VI. OBVEZNOSTI IN ODGOVORNOSTI IZVAJALCA**

S to pogodbo se izvajalec zaveže opraviti v pogodbi določene storitve, naročnik pa se zaveže, da mu bo za to plačal pogodbeno vrednost.

Izvajalec se zavezuje dela prevzeta po pogodbi izvršiti strokovno in kvalitetno, v skladu z veljavnimi tehničnimi predpisi in standardi ter v skladu z razpisno dokumentacijo.

V času izvedbe pogodbenega dela mora izvajalec sodelovati s predstavnikom naročnika ter naročnika sproti obveščati o tekočih problemih in nastalih situacijah, ki bi utegnile vplivati na izvršitev pogodbenih obveznosti.

Izvajalec je dolžan naročniku v času izvajanja te pogodbe mesečno predložiti poročilo o opravljenem delu. Naročnik lahko zahteva vmesno poročilo tudi v kateremkoli trenutku med izvajanjem pogodbenega dela.

Izvajalcu je poznan predmet pogodbe in vsi spremljajoči riziki v zvezi z izvedbo del, in je seznanjen z razpisnimi zahtevami oziroma s prejeto dokumentacijo ter so mu razumljivi in jasni pogoji in okoliščine za pravilno izvedbo del.

V zvezi z izvajanjem prevzetih del po tej pogodbi se izvajalec obvezuje, da bo:

1. pred pričetkom del predal odgovornemu nadzorniku plan dinamike del in obračunov;
2. naročniku pred pričetkom del predložil (potrjen s strani glavnega nadzornika) plan tekoče kontrole kakovosti;
3. zagotovil komuniciranje z naročnikom, pooblaščenimi nadzorniki in upravnimi organi v slovenskem jeziku;
4. pravočasno predložil naročniku vsa dokazila, ateste o kvaliteti ter ostala dokazila, ki jih zahtevajo veljavni predpisi;
5. naročnika z dopisom obvestil o pričetku in dokončanju del;
6. dela opravljal s kadri, ki jih je navedel v ponudbi, morebitno spremembo navedenih kadrov pa bo izvedel samo s predhodnim pisnim soglasjem naročnika;
7. izvajal dela v skladu s projektno nalogo;
8. spoštoval vsa določila razpisne dokumentacije.

Neutemeljena zavrnitev naročila ali odstopanje od naročenega načina izvedbe pomeni kršitev pogodbene obveznosti, zaradi katere lahko naročnik razdre pogodbo, unovčil finančno zavarovanje za dobro izvedbo pogodbenih obveznosti, v primeru škode pa tudi zahteva odškodnino.

Če izvajalec zamuja z izvajanjem storitev toliko, da bi lahko naročniku nastala škoda ali da bi izvedba izgubila pomen, lahko naročnik nadomestno storitev naroči pri drugem izvajalcu na stroške zamudnika, lahko pa zahteva povrnitev dejanske škode ali razdre pogodbo.

Če bi pogodbena kazen presegla mejo, ki je v tej pogodbi določena kot največja vrednost pogodbene kazni, lahko naročnik zahteva povrnitev dejanske škode in razdre pogodbo.

**VII. ZAVAROVANJE POSLA**

Izvajalec mora v roku petnajst delovnih dni od prejema sklenjene pogodbe dostaviti bančno garancijo za dobro izvedbo pogodbenih obveznosti, kot pogoj za veljavnost pogodbe. Zavarovanje mora biti v skladu z razpisno dokumentacijo v višini 10 % od pogodbene vrednosti z DDV, ki jo lahko naročnik unovči, če izvajalec svojih obveznosti ne bo izpolnjeval na način, ki je dogovorjen s pogodbo.

Predložitev zavarovanja za dobro izvedbo pogodbenih obveznosti je pogoj za veljavnost pogodbe.

VIII. PLAČILNI POGOJI

Stranki se dogovorita, da bo naročnik izvajalcu *(oz. podizvajalcem)* plačeval dejansko opravljena dela na podlagi posamezne zbirne začasne mesečne situacije glede na izvršena dela, pri čemer pa bo pogodbeno delo dokončno prevzeto šele kot celota.

Obračunsko obdobje je od prvega do zadnjega dne v mesecu. Izvajalec bo dostavil naročniku 4 izvode situacije do 3. delovnega dne naslednjega meseca za dela izvršena v preteklem mesecu. Priloga situaciji so poročila o opravljenih delih, ki so zajeta v mesečni situaciji.

Naročnik je dolžan situacijo v roku 15 dni po prejemu potrditi oz. zavrniti. Če naročnik v roku 15 dni situacije niti ne potrdi, niti ne zavrne, se po preteku tega roka situacija šteje za potrjeno. Rok plačila je 30. dan od prejema situacije, pri čemer začne teči plačilni rok naslednji dan po prejemu situacije, ki je podlaga za izplačilo,.

Elektronski račun (e-račun), ki je izstavljen na naročnika (preko UJPnet), mora obvezno vsebovati navedbo številke pogodbe in naziva javnega naročila, ter specifikacijo opravljenega dela.

10.a člen

Podatki o posameznem podizvajalcu so navedeni v prilogi te pogodbe za vsakega podizvajalca in so sestavni del te pogodbe.

Izvajalec s podpisom te pogodbe pooblašča naročnika, da le ta na podlagi s strani izvajalca potrjenega računa oziroma situacije neposredno plačuje podizvajalcu/em, ki je/so predložil/i zahtevo za neposredno plačilo.

Izvajalec mora k svoji situaciji obvezno priložiti z njegove strani potrjene račune oz. situacije tistih podizvajalcev, ki so zahtevali neposredno plačilo.

Izvajalec mora naročnika obvestiti o vseh morebitnih spremembah informacij iz drugega odstavka 94. člena ZJN-3 in poslati informacije o novih podizvajalcih, ki jih namerava naknadno vključiti v izvajanje del.

Za vse podizvajalce, ki jih izvajalec ni navedel v ponudbi, mora naročniku posredovati predlog za vključitev podizvajalca v izvajanje del, v katerem mora navesti razlog, zaradi katerega je prišlo do potrebe po vključitvi podizvajalca v izvajanje del in ga vsebinsko utemeljiti in predlogu priložiti dokumente o izpolnjevanju pogojev iz določb razpisne dokumentacije, ter podatke in dokumente v skladu z veljavnim Zakonom o javnem naročanju. Predlogu mora biti predložena vsa dokumentacija, ki bo izkazovala izpolnjevanje navedenih pogojev.

Naročnik bo o predlogu za vključitev novega podizvajalca odločil in izdal pisno soglasje ali zavrnitev. Naročnik bo zavrnil vsakega podizvajalca, če zanj obstajajo razlogi za izključitev iz prvega, drugega ali četrtega odstavka 75. člena ZJN-3. Naročnik lahko zavrne predlog za vključitev novega podizvajalca tudi, če bi to lahko vplivalo na nemoteno izvajanje ali dokončanje del. Naročnik mora o morebitni zavrnitvi novega podizvajalca obvestiti izvajalca.

Imenovanje novega podizvajalca, izvajalca ne odvezuje njegovih odgovornosti prevzetih s to pogodbo in še naprej sam in v celoti odgovarja za kvalitetno in pravočasno izvedbo pogodbenih del.

IX. POGODBENA KAZEN

Če izvajalec po svoji krivdi ne izvrši pogodbenih del v pogodbenem roku, mu bo naročnik pri izplačilu situacije obračunal pogodbeno kazen v višini 0,2% od vrednosti pogodbenih del za vsak zamujeni koledarski dan. Skupni znesek pogodbene kazni ne more presegati 10% (deset odstotkov) od vrednosti dejansko izvršenih pogodbenih del, ugotovljene na podlagi končne situacije.

Naročnik in izvajalec soglašata, da pravica zaračunati pogodbeno kazen ni pogojena z nastankom škode naročniku. Povračilo tako nastale škode bo naročnik uveljavljal po splošnih načelih odškodninske odgovornosti, neodvisno od uveljavljanja pogodbene kazni.

X. PREVZEM POGODBENEGA DELA IN ODPRAVA NAPAK

Izvajalec je dolžan s pisno izjavo obvestiti naročnika, da je pogodbena dela končal in mu izročiti vso potrebno dokumentacijo, da bo lahko prevzel izvedena dela.

Pred prevzemom del in izdajo potrdila o prevzemu del, bosta naročnik ter inženir pregledala izvršena dela v skladu z določili pogodbe.

Prevzem del se opravi s primopredajnim zapisnikom, ki ga podpišejo naročnik, izvajalec in nadzornik po zaključku del in odpravi vseh eventualnih pomanjkljivosti. O prevzetih delih bo naročnik izvajalcu izdal potrdilo o prevzemu del.

**XI. STROKOVNI NADZOR**

Skrbnik pogodbe je s strani:

* naročnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,
* inženirja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,
* izvajalca: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Posamezni skrbnik pogodbe se lahko zamenja s pisnim obvestilom nasprotni pogodbeni stranki, za kar ni potrebno sklepati aneksa k tej pogodbi.

Vodja zunanje kontrole: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Strokovnjak za zunanjo kontrolo zemeljskih del: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Strokovnjak za zunanjo kontrolo hidroizolacij: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Strokovnjak za zunanjo kontrolo betonov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Strokovnjak za zunanjo kontrolo jekel (kovin): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Strokovnjak za sanacijska dela: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Spremembo vodje zunanje kontrole in ostalih strokovnjakov lahko izvajalec izvede s predhodnim pisnim soglasjem naročnika, za kar ni potrebno sklepati aneksa k tej pogodbi. Na novo predlagani vodja zunanje kontrole in ostali strokovnjaki morajo izpolnjevati enake pogoje, kot so bili zahtevani v okviru predmetnega javnega naročila. Predlogu mora biti predložena vsa dokumentacija, ki bo izkazovala izpolnjevanje prej navedenih pogojev.

**XII. ODSTOP OD POGODBE**

Katerakoli od pogodbenih strank lahko zaradi kršitev pogodbenih obveznosti s strani nasprotne stranke, če kršitve ne prenehajo po pisnem opominu, odstopi od pogodbe. V primeru odstopa sta pogodbeni stranki dolžni poravnati medsebojne obveznosti iz te pogodbe in nastalo škodo.

Naročnik lahko s pisnim obvestilom, ki ga pošlje izvajalcu, odstopi od pogodbe, ne da bi s tem omejeval druge pravice ali pravna sredstva, ki jih ima na voljo, če:

* izvajalec bankrotira ali postane insolventen, če je proti njemu izdan sodni nalog za plačilo dolgov, če je v prisilni poravnavi, če je kot pravna oseba sprejel sklep o zapiranju gospodarske družbe (razen prostovoljne likvidacije zaradi združevanja ali prestrukturiranja), če je imenovan stečajni upravitelj na kateri koli del njegovega podjetja ali sredstev ali če izvajalec sproži oziroma se proti njemu sproži podobno dejanje kot rezultat dolga,
* izvajalec prenese pogodbo ali katerokoli pravico ali interes, ki izvira iz pogodbe, brez soglasja naročnika,
* izvajalec odstopi od pogodbe ali jo preneha izvajati,
* izvajalec ni takoj začel izvajati del, ki so predmet pogodbe, ne da bi imel utemeljen razlog za to, ali jih je ustavil za dlje kakor 30 dni po prejemu pisnega naloga naročnika, naj jih nadaljuje;
* izvajalec večkrat ne izvaja del v skladu s pogodbo ali večkrat ne izpolni svojih obveznosti v skladu s pogodbo ali večkrat spregleda svoje obveznosti v skladu s pogodbo brez upravičenega razloga.

Naročnik lahko s pisnim obvestilom, ki ga pošlje izvajalcu, odstopi od pogodbe, v kolikor nastanejo razmere, ki ne zagotavljajo nadaljnje upravičenosti izvedbe predmeta pogodbe oz. nastopi situacija iz predhodnega odstavka. Pri tem je dolžan izvajalcu povrniti vse do prejema obvestila nastale upravičene stroške, brez kakršnekoli škode.

Med veljavnostjo te pogodbe lahko naročnik ne glede na določbe zakona, ki ureja obligacijska razmerja, odstopi od pogodbe v naslednjih okoliščinah:

* javno naročilo je bilo bistveno spremenjeno, kar terja nov postopek javnega naročanja,
* v času oddaje javnega naročila je bil izvajalec v enem od položajev, zaradi katerega bi ga naročnik moral izključiti iz postopka javnega naročanja, pa s tem dejstvom naročnik ni bil seznanjen v postopku javnega naročanja,
* zaradi hudih kršitev obveznosti iz PEU, PDEU in ZJN-3, ki jih je po postopku v skladu z 258. členom PDEU ugotovilo Sodišče Evropske unije, javno naročilo ne bi smelo biti oddano izvajalcu.

Naročnik si pridržuje pravico, da odstopi od izvedbe pogodbe, iz razlogov Zakona o izvrševanju proračuna Republike Slovenije, kadar sredstva za izvedbo pogodbenih obveznosti niso več zagotovljena.

Naročnik je izvajalcu v primeru odstopa od pogodbe po tem členu, dolžan plačati samo vsa (v skladu s pogodbo) do tedaj izvršena dela, brez kakršnekoli škode.

XIII. REŠEVANJE SPOROV

Morebitne spore v zvezi z izvajanjem te pogodbe bosta pogodbeni stranki skušali rešiti sporazumno. Če spornega vprašanja ne bo možno rešiti sporazumno, lahko vsaka pogodbena stranka sproži spor pri stvarno pristojnem sodišču v Ljubljani.

**XIV. KONČNE DOLOČBE**

Pogodba je nična, če kdo v imenu ali na račun izvajalca predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla,
* za sklenitev posla pod ugodnejšimi pogoji,
* za opustitev dolžnega nadzora nad izvajanjem pogodbenih obveznosti,
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

Pogodba je nična, če je sklenjena s subjektom, v katerem je naročnikov funkcionar ali njegov družinski član:

* udeležen kot poslovodja, član poslovodstva ali zakoniti zastopnik,
* neposredno ali preko drugih pravnih oseb v več kot 5% deležu udeležen pri ustanoviteljskih pravicah, upravljanju ali kapitalu.

Če pogodba še ni veljavna, se šteje, da pogodba ni bila sklenjena.

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

-  če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali
- če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:
 o        plačilom za delo,
 o        delovnim časom,
 o        počitki,
 o        opravljanjem dela na podlagi pogodb civilnega prava kljub obstoju elementov

delovnega razmerja ali v zvezi z zaposlovanjem na črno
in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

V primeru, da naročnik v roku 30 dni od seznanitve s kršitvijo začne novi postopek javnega naročila se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

Pogodba se lahko spremeni ali dopolni s pisnim aneksom, ki ga sprejmeta in podpišeta obe pogodbeni stranki, v skladu z veljavno zakonodajo, ki ureja javna naročila.

Pogodba je sklenjena z odložnim pogojem in sicer mora izvajalec za izpolnitev pogoja predložiti naročniku v roku 15 delovnih dni od prejema sklenjene pogodbe finančno zavarovanje za dobro izvedbo pogodbenih obveznosti.

Če izvajalec ne bo izpolnil obveznosti iz prvega odstavka tega člena te pogodbe, se šteje, da pogodba ni bila sklenjena, naročnik pa bo unovčil finančno zavarovanje za resnost ponudbe, v nasprotnem primeru, ob izpolnitvi pogoja iz prvega odstavka tega člena te pogodbe, pa pogodba učinkuje od dneva sklenitve pogodbe. Kot datum sklenitve pogodbe se šteje datum zadnjega podpisa pogodbenih strank.

Ta pogodba je napisana v štirih enakih izvodih, od katerih prejme izvajalec en izvod, naročnik pa tri izvode.

Priloga:

* + specifikacija naročila,
	+ ­ponudba št. \_\_\_\_\_\_\_\_\_\_\_\_ z dne \_\_\_\_\_\_\_\_\_ s ponudbenim predračunom,
	+ podatki o podizvajalcu(\_ kom),
	+ zahteve za neposredna plačila in soglasja podizvajalcev (\_\_ kom).

|  |  |  |
| --- | --- | --- |
| **IZVAJALEC:** |  | **NAROČNIK:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | **REPUBLIKA SLOVENIJA** **Ministrstvo za infrastrukturo** **Direkcija RS za infrastrukturo** |
| **\_\_\_\_\_\_\_\_\_\_\_\_\_\_\_, direktor** |  | **Ljiljana Herga, univ. dipl. inž. geol.,** |
|  |  | **v.d. direktorice**  |
| \_\_\_\_\_\_\_\_\_\_\_\_\_\_\_\_\_\_\_\_\_\_Kraj in datum |  | \_\_\_\_\_\_\_\_\_\_\_\_\_\_\_\_\_\_\_\_\_\_Kraj in datum |